03/07/2013 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución do 19/06/2013, que modifica a do 16/03/2012, no concurso específico para a provisión de postos de traballo (2011-02), en execución da sentenza 358/2013, recurso de apelación 99/2013 da Sala 1.ª do Contencioso-Administrativo do TSXG

Resolución do 19/06/2013 pola que se modifica a do 16/03/2012, resolutoria do concurso específico para a provisión de postos de traballo vacantes (2011-02), segundo a convocatoria publicada no BOE núm.14, do 17/01/2012, en execución da sentenza 358/2013, recaída no recurso de apelación 99/2013 da Sala 1.ª do Contencioso-Administrativo do Tribunal Superior de Xustiza de Galicia, dimanante do procedemento abreviado 127/2012 do Xulgado do Contencioso-Administrativo núm.4 da Coruña. Mediante a resolución do 16/03/2012 resolveuse o concurso específico 2011-02 para a provisión de postos de traballo vacantes de persoal funcionario desta Deputación, segundo a convocatoria publicada no BOE núm.14, do 17/01/2012, adxudicándoselle o posto de Xefatura de Sección de Plans a dona Pauline Anne Barato Yeboah. Interposto recurso contencioso-administrativo contra a devandita resolución pola aspirante presentada ao dito posto no concurso, dona Maria Emilce Alodia Mascaro El Bazi, recaeu a sentenza firme núm.358/2013 no recurso de apelación 99/2013, da Sala 1.ª do Contencioso-Administrativo do Tribunal Superior de Xustiza de Galicia, confirmatoria da recaída con data 05/12/2012 no PA 127/2012 do Xulgado do Contencioso-Administrativo núm.4 da Coruña; na que se declara a nulidade do criterio recollido no apartado c) da Acta núm.1 da comisión de valoración e que terá que valorarse novamente o coñecemento da materia específica do posto de traballo efectuada pola tal comisión, ben mediante o establecemento duns criterios previos para determinar a puntuación, ben xustificando os criterios seguidos na puntuación de cada concursante. En execución da referida sentenza, a comisión de valoración, segundo resulta da súa acta da sesión do 13/06/2013, propón a adxudicación do posto de Xefatura de Sección de Plans a dona Maria Emilce Alodia Mascaro El Bazi, cunha puntuación de 41,35 puntos. En consecuencia co anteriormente exposto, dispoñer: Modificar a resolución do 16/03/2012, pola que resolve o Concurso Específico para a provisión de postos de traballo convocado no BOE núm.14, do 17/01/2012, no seguinte sentido: 1.º.–Anular a adxudicación do posto de Xefatura de Sección de Plans, adscrito ao Servizo de Xestión de Plans, a dona Pauline Anne Barato Yeboah, dispoñendo o seu reintegro ao posto de traballo de Xefatura de Negociado de Subvencións, Sección Gastos I, Servizo Fiscalización, Intervención de Fondos.2.º.–Adxudicar o posto de Xefatura de Sección de Plans, adscrito ao Servizo de Xestión de Plans, a dona Maria Emilce Alodia Mascaro El Bazi. O cesamento no seu actual destino efectuarase no prazo de tres días, contados a partir da publicación desta resolución no Boletín Oficial da Provincia, e a toma de posesión deberase realizar no prazo de tres días, a partir do seguinte ao do cesamento. Contra esta resolución, que é definitiva na vía administrativa, poderase interpoñer recurso potestativo de reposición ante a Presidencia desta Deputación, no prazo dun mes, contado a partir do día seguinte ao da súa publicación no Boletín Oficial da Provincia, segundo o establecido nos artigos 116 e 117 da Lei 30/1992, de réxime xurídico das administracións públicas e do procedemento administrativo común; ou directamente interpoñer recurso contencioso-administrativo no prazo de dous meses, contados tamén a partir do día seguinte ao da dita publicación, ante o Xulgado do Contencioso-Administrativo da Coruña, conforme ao disposto no artigo 46.1, en relación co 8.1 da Lei 29/1998, reguladora da xurisdicción; sen prezuízo de que se poida exercer, se é o caso, calquera outro recurso que consideren procedente as persoas interesadas. A Coruña, 19 de xuño de 2013. O presidente O secretario Diego Calvo Pouso José Luis Almau Supervía